<classify> HOSPITALI ya Taifa Muhimbili -Mlonganzila jijini Dar es Salaam, imewahakikishia Watanzania kuwa huduma zinazotolewa hospitalini hapo, zimeboreshwa. Pia imesema wagonjwa wanaotibiwa hapo, wameongezeka katika makundi yote.Imesema wagonjwa wa nje, wameongezeka kutoka 17,115 katika kipindi cha robo mwaka cha Julai hadi Septemba 2018 kufikia wagonjwa 25,493 katika kipindi cha Julai hadi Septemba 2019 ambalo ni ongezeko la asilimia 48.8.Aidha, wagonjwa wanaotibiwa na kulazwa wameongezeka kutoka 1,459 katika kipindi cha robo mwaka cha Julai hadi Septemba 2018 na kufikia wagonjwa 2,795 katika kipindi cha Julai hadi Septemba 2019, ambalo ni ongezeko la asilimia 91.6. Aidha, wagonjwa wanaotibiwa na kulazwa wameongezeka kutoka 1,459 katika kipindi cha robo mwaka cha Julai hadi Septemba 2018 na kufikia wagonjwa 2,795 katika kipindi cha Julai hadi Septemba 2019, ambalo ni ongezeko la asilimia 91.6.Hayo yamesemwa na Mkurugenzi Mtendaji wa Hospitali ya Taifa Muhimbili, Profesa Lawrence Museru katika taarifa yake kwa vyombo vya habari, akitoa ufafanuzi tuhuma zinazosambaa mitandaoni kwamba wagonjwa wengi wanapoteza maisha katika Hospitali ya Taifa Muhimbili-Mloganzila MNH-Mloganzila.Profesa Museru alisema katika kipindi cha Julai hadi Septemba 2019, Hospitali ya Taifa Muhimbili MNH - Upanga ililaza wagonjwa 17,230 na kati ya hao vifo vilikua 1,673, ambayo ni asilimia 9.7.Alisema hivyo basi takwimu kati ya MHN-Mlongazila na MNH- Upanga za asilimia ya wagonjwa waliofariki dunia hazitofautiani sana, ambapo MNH-Upanga ni asilimia 9.7 wakati MNH-Mloganzila ni asilimia 10.4 katika robo ya Julai hadi Septemba, 2019.Hatua hii inaonyesha juhudi ambazo zinafanyika za kuboresha utoaji wa huduma katika MNHMloganzila zinazaa matunda, alisema.Kuhusu tuhuma kuwa madaktari wanaotoa huduma MNHMloganzila ni wanafunzi waliopo katika majaribio, alisema si za kweli, kwa kuwa hospitali hiyo ina madaktari bingwa 52, madaktari wa kawaida 50 na kwa sasa ina madaktari tarajali 53.Licha ya madaktari bingwa hawa walioajiriwa MNH-Mloganzila kutoa huduma, lakini pia wanashirikiana na madaktari bingwa kutoka MNH-Upanga katika kutoa huduma hapa MNH-Mloganzila, vilevile hospitali hii ina madaktari wawili waliobobea wenye hadhi ya Profesa kutoka Korea, nao wapo wanatoa huduma,alisema.Alisema madaktari ambao wapo mafunzoni, hawafanyi kazi bila usimamizi kwani hospitali imeweka utaratibu wa kila mgonjwa anayefika kupata huduma, kuonwa na daktari bingwa kwa ajili ya maamuzi.Alisema uongozi wa hospitali unafanyia kazi tuhuma na malalamiko yaliyotolewa juu ya utoaji huduma katika taarifa hiyo ya kwenye mitandao. Alieleza wananchi kwamba tangu MNH, ipewe dhamana ya kusimamia hospitali hiyo ya Mloganzila, uongozi umetatua changamoto zilizokuwepo katika utoaji huduma na kwa kiasi kikubwa kuna mafanikio, ambayo yanaonesha kuongezeka kwa idadi ya wagonjwa na pia wagonjwa ambao wametibiwa, wameshuhudia na kuridhika na utoaji wa huduma zake.Tunawahakikishia Watanzania kuwa huduma zinazotolewa na MNH-Mloganzila zimeboreshwa. Tunawakaribisha Watanzania wenye jukumu la kuelimisha jamii, waje kuzungumza na wataalam na waone jinsi huduma zinavyotolewa ili waweze kutoa taarifa sahihi kwa jamii alisema Profesa Museru.  <topic>: kitaifa 